มันนี่ทูเดย์
แนะคืนภาษีผ่านพร้อมเพย์
13 ก.พ. 2560

แนะคืนภาษีผ่านพร้อมเพย์
กรมสรรพากร เปิดเผยว่า การยื่นแบบแสดงรายการภาษีเงินได้บุคคลธรรมดา ภ.ง.ด.90 และ ภ.ง.ด.91 หากเป็นการยื่นทางอินเทอร์เน็ต จะได้รับการขยายเวลาออกไปอีก 8 วัน จากรายงานล่าสุดมีผู้ยื่นแบบฯ แล้ว 1.22 ล้านฉบับ เป็นการยื่นทางอินเทอร์เน็ต 1.05 ล้านฉบับ ยื่นด้วยแบบกระดาษ 1.71 แสนฉบับ มีผู้ขอคืนภาษี 7.25 แสนราย อนุมัติคืนภาษีแล้ว 3.77 แสนราย เป็นการขอคืนภาษีผ่านพร้อมเพย์ 2.26 แสนราย คิดเป็น 60.20% แสดงให้เห็นว่าผู้เสียภาษีมั่นใจการคืนภาษีผ่านพร้อมเพย์เพราะสะดวกกว่าการคืนภาษีแบบเดิม ไม่ต้องเสียเวลาและค่าใช้จ่ายในการนำเช็คไปเข้าบัญชี
ปรับกลยุทธ์กระตุ้นยอด
นายชัยพล กฤตยาวาณิชย์ ผู้ช่วยประธานเจ้าหน้าที่บริหาร-ธุรกิจบัตรเครดิต บริษัท บัตรกรุงไทย กล่าวว่า ในปี 2017 นี้ ภาพรวมตลาดมีแนวโน้มที่ดี แต่อาจไม่โดดเด่นเท่า 2-3 ปีที่ผ่านมา ในปีนี้จะเน้นความร่วมมือกับพันธมิตรต่างๆ มอบสิทธิพิเศษร้านค้ากลุ่มใหม่ๆ ที่อยู่ในกระแส พร้อมขยายตลาดในกลุ่มกีฬา หนังสือ ของใช้ พร้อมใช้คะแนนสะสม แลกรับส่วนลด เสริมด้วยบริการแบ่งชำระ KTC FLEXI 0%